VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL KRETINGOS RAJONO SAVIVALDYBĖS TERITORIJOS LAIKYMO AFRIKINIU KIAULIŲ MARU UŽKRĖSTA TERITORIJA

2020 m. lapkričio 20 d. Nr. B1-907

Vilnius

Vadovaudamasis Lietuvos Respublikos veterinarijos įstatymo 6 straipsnio 3 dalimi, Afrikinio kiaulių maro kontrolės reikalavimais, patvirtintais Valstybinės maisto ir veterinarijos tarnybos direktoriaus 2003 m. lapkričio 10 d. įsakymu Nr. B1-892 „Dėl Afrikinio kiaulių maro kontrolės reikalavimų patvirtinimo“, Valstybinės maisto ir veterinarijos tarnybos direktoriaus 2016 m. kovo 30 d. įsakymo Nr. B1-265 „Dėl afrikinio kiaulių maro stebėsenos ir kontrolės priemonių šernų populiacijoje ir kiaulių laikymo vietose“ (toliau – įsakymas Nr. B1-265) 1.1 papunkčiu, 2003 m. gegužės 26 d. Komisijos sprendimu 2003/422/EB, patvirtinančiu afrikinio kiaulių maro diagnostikos vadovą, atsižvelgdamas į Nacionalinio maisto ir veterinarijos rizikos vertinimo instituto 2020-11-19 tyrimų protokolą Nr. 2-20/13864S1-2, kuriuo patvirtinama, kad medžioklės plotų vienete, esančiame Kretingos r. sav., Darbėnų sen., Žalimų miške, nustatytas afrikinis kiaulių maras (toliau – AKM), ir siekdamas apsaugoti Lietuvos Respubliką nuo tolesnio AKM plitimo:

1. L a i k a u Kretingos rajono savivaldybės teritoriją AKM užkrėsta teritorija, kuriai taikomos įsakyme Nr. B1-265 nustatytos AKM stebėsenos ir kontrolės priemonės .

2. P a v e d u įsakymo vykdymo kontrolę Valstybinės maisto ir veterinarijos tarnybos Klaipėdos departamentui.

Direktorius	Darius Remeika